钦定古今图书集成/明伦汇编/交谊典/第117卷 > 《论商鞅客舍之报》苏辙
## 钦定古今图书集成/明伦汇编/交谊典/第117卷 > 《论商鞅客舍之报》苏辙

《孟子》曰：“戒之戒之”，出乎尔者，反乎尔者也。自古用严
刑以毒民者，未有不反于己，然亦未有如鞅之速也。
鞅之出亡，至关下，欲舍客舍，舍人不知其商君也，曰：
“商君之法，令舍人无验者，坐之。”商君汉曰：“呜呼！为法
自弊，一至此哉！”商君以舍人无验者困秦民，卒以自
困。非特是也，始也，刑太子之傅公子虔；终也。公子虔
告商君欲反，始也与公子卬会盟，而终也伏甲以袭
之，及其终也，出亡奔魏。魏人以袭公子卬之故，扼而
不纳，反送以归秦，遂罹车裂之祸。即是以观《孟子》之
所谓“出乎尔者，反乎尔”，岂不信哉？